Fel Kínába!
A bécsi diplomáciai körökben erősen
tartja magát a hír, hogy Ausztria-Magyarország expedíciót tervez Kínába,s el akarja foglalni a namhuámi öböl         környékét.Kinézerek országáról
Ismét szól a nóta,
Kinézerek országában
Roppant nagy a kvóta.
Német, angol, orosz, talján
Földet foglal rendre,
Rettenetes, ha Kínában
Csak magyar nem lenne!
De lenni fog! »Fel Kínába!«
Ez a jelszó járja.
A kínai foglalókat
Hadihajó várja,
Megjelölte már az utat,
Zichy Jenő szépen,
Fel, honfiak, fel Kínába,
Foglalni serényen!

Mióta a Gésák járják
S Vun-Csi-nóta járja,
Ismerős lett már előttünk
Kelet fényes tája,
Ismerjük már jól a copfot,
Kultiváljuk nagyba' -
A kinézer-csapat ellen
Mért ne mennénk hadba?

Debrecennek kinézerét,
Jó Sziklay bácsit (?)
Megkérdeztük, tudni vágyván
Ismert jó tanácsit,
A mi Vun-Csink kuplét csinált,
Mikor megkérdeztük
S ezt a kuplét tisztelettel
A papírra tesszük:Megy Kínába magyar-osztrák
Hóditó sereg,
Hogy a kinézert kifosszák,
Buddha verje meg.
Ámde azért kár Kínába
Menni. Azalatt
Nálunk is lehetne törni
Kínai falat.
Csúf, csúf csakugyan... stb.''

...És hogyha jól megfontoljuk
- Nehéz szemet hunyni -,
Igazat mond a nótában
A helybeli Vun-Csi...
Versek